ועדת הכלכלה, כנסת 24, פרוטוקול מספר 222, 2022-03-23 14:30

מיכאל ביטון: אנחנו מתחילים את הדיון, סוף סוף יש לנו נוסח מוסכם לתקנת קורונה לענף שייט נופש שמתחדש אחרי שנתיים של הקפאה.

מיכאל ביטון: לפני שנתחיל בהקראה, טל פוקס מטעם משרד הבריאות תגיד כמה הבהרות.

טל פוקס: הבהרה קצרה, כן רציתי להדגיש, שמבחינת משרד הבריאות, עדיף PCR וזאת העמדה שהגענו איתה היום לוועדה, שנכון שיבצעו PCR לפני עלייה להפלגה שחוזרת לישראל ולא אנטיגן, אבל לבקשת יו"ר הוועדה, הסכמנו להתפשר כך שעד 96 שעות, יהיה אפשר לבצע אנטיגן.

מיכאל ביטון: תודה, אז אני אבהיר, אחרי שאת הבהרת שמראש אמרתי שכל מה שתסכימו יהיה מוסכם עלי, וכל מה שלא תסכימו אני אדרש להחליט בשבילכם, וכל ההסכמות שהצגתם לנו מקובלות וייושמו, למעט הסוגייה של המדרג לדרישות לבדיקה.

מיכאל ביטון: במדרג הזה אנחנו פשוט הוספנו תחנה אחת בלבד, במדרג הראשון יש לנו ללא צורך בבדיקה עד 72 שעות, מ-72 שעות עד 96 שעות, בדיקת אנטיגן שהיא לא הכי טובה, אבל היא גם ממיינת חלק מחולים פוטנציאלים ומגיבה מהר, ומונעת מהם לעלות על הסיפון, ומשייט של 96 שעות ומעלה זה PCR.

מיכאל ביטון: מי שחפץ לעשות במקום אנטיגן ב-72 שעות PCR, יוכל גם לעשות, היא פשוט בדיקה יותר רצינית ומכבידה, אבל זה המדרג.

מיכאל ביטון: אני שמעתי את הביקורת, גם קראתי את מה ששלח אלי איל אטיאס מחברתMsc , כל רצוננו זה לייצר מדרג, גם במשך ההפלגה וגם בסוג הבדיקה, וזה כל עניינינו ואנחנו רואים בזה את העמק השווה, והכרעה של הוועדה, אפילו קצת בניגוד לעמדת משרד הבריאות הראשונה, וזה תפקידה של ועדה בכנסת, לקבל החלטות שהן טיפה שונות ממה שהגיעו אלינו החלטות.

מיכאל ביטון: רוב מה שמשרד הבריאות ביקש קיבלנו ושינינו קצת, וגם הוא עצמו הגמיש בחלק מהמקרים, לא במקרה הזה, פה זאת החלטה שלנו ואנחנו שלמים איתה וסומכים את ידינו, שכמו שכתוב בתורה פשרה עושה קניין, ובסוף כל מה שאנחנו רוצים זה שאנשים יחזרו לעסקים שלהם, והכלכלה תפרח, וישראלים ואורחים מחו"ל שבאים להפליג מישראל, ייהנו ויזכו לשירות הזה שנמנע מהם בשנתיים האחרונות.

מיכאל ביטון: עכשיו נעבור להקראה.

אביגל כספי: אני גם אגיד שאבחנה בין סוג הבדיקה הנדרשת למשך הזמן לאורך השנתיים האלה זה היה גם נגיד בתקנות תו ירוק, שהיה תו ירוק לעובדים, התוקף של בדיקת האנטיגן גם עלה בעצם מ-24 שעות לכמעט 90 שעות.

אביגל כספי: כלומר המדרג הזה שבין סוג בדיקה למשך זמן הוא היה קיים בתקנות גם לפני, וזה לא פעם ראשונה שנערכת כזאת אבחנה על משך זמן שהוא פחות או יותר כזה, אז זה לא שהפשרה הזאת הגיעה מקרקע שלא הייתה קיימת לפני כן.

אביגל כספי: בסדר אז מבחינת ההקראה.

מיכאל ביטון: הקראה ברצף.

אביגל כספי: בסדר, אז אני אתחיל, למרות שההגדרות הוקראו אתמול, בחלקן היה שינוי.

מיכאל ביטון: תקריאי מה שאת רוצה ברצף.

אביגל כספי: עד סעיף 2 הקראנו אתמול, אני מתחילה מסעיף 3.

אביגל כספי: הוספת פרק ג1 3.

אביגל כספי: אחרי תקנה 32 לתקנות העיקריות יבוא: פרק ג1: הפלגת נופש הגדרות 32א.

אביגל כספי: בפרק זה – "הפלגת נופש" – הפלגה כבכלי שיט המורשה, לפי המסמכים שהוציאה לו מדינת הדגל או חברת הסיווג, להשיט מעל 500 נוסעים ואנשי צוות כלי השיט; "הפלגת נופש חוזרת" – הפלגת נופש שאוספת נוסעים שעולים לראשונה על הפלגה זו בנמל בישראל, יוצאת אל מחוץ לתחומי המדינה ולאחר מכן חוזרת לישראל, והמשכה המתוכנן עולה על 72 שעות ממועד ההפלגה מישראל עד למועד העגינה בחזרה בנמל בישראל; "הפלגת נופש נכנסת" – הפלגת נופש שנמל הפקידה הבא שלה הוא נמל בישראל, למעט הפלגת נופש שאין עליה נוסעים שנאספו מנהל שאינו בישראל; זה שינוי שנעשה לעומת הנוסח שהוגש לוועדה.

אביגל כספי: נוספו שלוש הגדרות: "חברת הסיווג מדינת הדגל – כהגדרתם בתקנות הנמלים בטיחות השיט התשמ"ג 1982; "מפעיל רציף הנוסעים" – מפעיל כהגדרתו בתקנה 64 לתקנות הנמלים התשל"א 1971; "מפעיל הפלגת נופש" – הגורם מטע בעל כלי השיט או מטעם חוקר כלי השיט המטפל בהפעלת כלי השיט, בהפלגת נופש בעת שהייתו בנמל בישראל "צוות כלי שיט" – צוות כהגדרתו בחוק הספנות (ימאים), התשל"ג 1973; חובת בדיקה 32ב.

אביגל כספי: (א) לא יעלה אדם בישראל להפלגת נופש חוזרת, מבלי שקיבל לפני הפלגת תוצאה שלילית בבדיקת קורונה מסוג PCR שביצע במהלך נופש חוזרת 72 השעות שקדמו למועד ההפלגה המתוכנן.

אביגל כספי: (א1) יהפוך אחר כך ל(ב), על אף האמור בתקנת משנה (א) בהפלגת נופש חוזרת שהמשכה המתוכנן קצר מ-96 שעות, אדם יוכל לקבל גם תוצאה שלילית בבדיקת קורונה מיידית שבוצעה בישראל במהלך 24 השעות שקדמו למועד ההפלגה המתוכנן.

אביגל כספי: (ב) מפעיל הפלגת נופש חוזרת לא יתיר לאדם לעלות להפלגה כאמור בישראל מבלי שאותו אדם הציג לו אישור על תוצאה שלילית בבדיקה כאמור בתקנת משנה (א) או (א1) לפי העניין.

אביגל כספי: (ג) תקנות משנה (א), (א1) ו-(ב), לא יחולו לגבי מלים שהציג למפעיל הפלגת הנופש אישור החלמה ממשרד הבריאות שתאריך ההחלמה הנקוב בו אינו מוקדם מ- 60 הימים שלפני המועד המתוכנן להפלגת הנופש.

אביגל כספי: הצהרת בריאות 32ג.

אביגל כספי: (א) מבלי לגרוע מהאמור בתקנה 2 לתקנות חובת ביצוע בדיקה, ופרטי יצירת לא יעלה אדם להפלגת נופש נכנסת ולא יעלה אדם בישראל קשר להפלגת נופש חוזרת, אלא אם כן יתקיימו לגביו כל אלה:

אביגל כספי: בשבעת הימים שקדמו להפלגת הנופש לא היו לו תסמינים למעט אדם שלאחר מועד תחילת התסמינים ביצע בדיקת PCR או בדיקת קורונה מידית ואם הוא אדם בהפלגת נופש נכנסת-בדיקת PCR או בדיקת אנטיגן וקיבל תוצאה עם ממצא שלילי באחת מהבדיקות האמורות;

אביגל כספי: (ב) מבלי לגרוע מהאמור בתקנה (2) לתקנות חובת ביצוע בדיקה – לא יעלה אדם להפלגת נופש נכנסת ולא יעלה אדם בישראל להפלגת נופש חוזרת, אלא אם כן ב-48 השעות שקדמו למועד ההפלגה המתוכנן הוא מסר למשרד הבריאות הצהרה, באופן מקוון באתר האינטרנט של משרד הבריאות; הצהרה כאמור -

אביגל כספי: אם הוא מגיע בהפלגת נופש נכנסת פירוט של הנתונים הנדרשים בפרט (3) לחלק א' לתוספת השנייה; ואם הוא גם אינו תושב ישראל, ימסור בנוסף פרטים הנחוצים לאיתורו כמפורט בחלק ב' לתוספת השנייה;

אביגל כספי: (ג) מבלי לגרוע מהאמור בתקנה (2) לתקנות חובת ביצוע בדיקה – לא יעלה אדם להפלגת נופש נכנסת ולא יעלה אדם בישראל להפלגת נופש חוזרת, ולא ישהה בה, ומפעיל הפלגת נופש לא יתיר לאדם כאמור לעלות ולשהות בהפלגה כאמור מבלי שאותו אדם הציג לו אישור על מסירת הצהרה כאמור בתקנת משנה (ב).

אביגל כספי: ומפעיל הפלגת נופש לא יתיר לאדם להפליג בהפלגת נופש נכנסת ולא יתיר לאדם בישראל בהפלגת נופש חוזרת מבלי שאותו אדם הציג לו אישור על מסירת ההצהרה כאמור בתקנת משנה (ב).

אביגל כספי: (ד) האחראי על קטין באותה הפלגה רשאי למסור הצהרה כאמור בתקנה זו לאותו קטין.

אביגל כספי: (ה) מפעיל הפלגת נופש יקיים עמדה לסיוע לאדם שאמצעי מסירת הצהרת הבריאות לפי תקנה זו, אינם זמינים לו, או אינם אפשריים לו, בין השאר מחמת מוגבלותו; בעמדה לסיוע יינתן לאדם סיוע במילוי מקוון של ההצהרה או של הפרטים כאמור, והנפקת האישורים על כך.

אביגל כספי: (ו) מידע שהתקבל לפי תקנת משנה (ב)(2) או (3)-

אביגל כספי: יימחק כעבור 20 ימים מיום מסירתו; על אף האמור, מידע כאמור על נוסע נכנס שאינו תושב ישראל יימחק כעבור חצי שנה מיום מסירתו.

אביגל כספי: (ז) החובות החלות על אדם בהפלגת נופש נכנסת לפי סעיף זה לא יחולו עליו אם הוא יצא מישראל בהפלגת נופש חוזרת.

אביגל כספי: בגלל שהתקנה הזאת לא הוצגה בדיון הקודם, אם משרד הבריאות יגיד הסבר כללי ונעבור להקראת התקנה הבאה, תקנה 32ב' נדונו ושינינו בהתאם, 32ג' לא הוצגה על ידיכם רק הוקראה עכשיו.

טל פוקס: בעצם התקנה הזאת מחייבת הצהרת בריאות ומסירת פרטים ליצירת קשר, עבור מי שעולה להפלגות נופש, מי שעולה להפלגת נופש חוזרת ימלא את הטופס הזה עד 48 שעות לפני שהוא יוצא מישראל, ומי שלא יצא מישראל בעצם, ימלא את הטופס עד 48 שעות, לפני התחנה האחרונה שהוא עולה בה על הספינה לפני שהיא נוסעת לישראל.

טל פוקס: כלומר אם הספינה נוסעת מיוון לישראל, אז עד 48 שעות לפני הנסיעה הזאת.

טל פוקס: בעצם כל נוסע ואיש צוות יידרש למלא טופס פעם אחת.

מיכאל ביטון: יש עוד מה להקריא?

אביגל כספי: כן, כן אני אמשיך בהקראה.

אביגל כספי: חובת מפעיל ליידע 32ד.

אביגל כספי: מפעיל הפלגת נופש יידע אדם שקנה כרטיס להפלגת נופש נכנסת אדם שקנה כרטיס או להפלגת נופש חוזרת, מה החובות החלות עליו לפי פרק זה.

אביגל כספי: להפלגת נופש הסבר של שתי מילים ונעבור לתקנה הבאה.

טל פוקס: החשיבות בעצם לתקנה הזאת, זו תקנה אגב שהיא נוספה לדרישת משרד המשפטים, זה בגלל שנוסע לא תמיד יודע אם הוא נמצא על הפלגה של מתחת ל-500 או מעל 500 נוסעים, לכן יש חשיבות שמפעיל ההפלגה, אם הוא יודע שמדובר בהפלגה כזאת, הוא יידע את הנוסע בחובות שלו, שבעצם מדובר פה על שתי חובות, חובה אחת זה החובה להיבדק, וחובה שנייה זה החובה למלא את הטופס נוסע נכנס עם הצהרת הבריאות.

טל פוקס: הודעה על 32ה.

טל פוקס: אדם שחש בתסמינים לאחר עלייתו להפלגת נופש נכנסת או אדם עם הפלגת נופש חוזרת שנמל הפקידה הבא שלה הוא נמל בישראל, תסמינים יודיע על כך לאלתר לאיש צוות כלי שיט; איש צוות כלי שיט שנמסרה לו הודעה כאמור יעביר את המידע למפעיל הפלגת הנופש; מפעיל הפלגת נופש כאמור יעביר את המידע בלא דיחוי למפעיל רציף הנוסעים בנמל בישראל אותו הפלגת הנופש עתידה לפקוד, ולראש שירותי בריאות הציבור במשרד הבריאות או מי מטעמו.

טל פוקס: כאן בעצם שהנוסע לבקש ממנו אם הוא עם תסמינים, ליידע את אנשי הצוות בכלי השיט, ושמהם זה יגיע למפעיל הפלגת הנופש, שיעביר את המידע למפעיל רציף הנוסעים ולראש שירותי בריאות הציבור, אם יש עדיין תסמינים על כלי השיט, כדי שיוכלו בעצם לדגום אותם בנפרד, להתייחס אליהם אחרת, אולי להוריד אותם בסוף, כדי לצמצם את הסיכוי להדבקה במקרה שהם חולים.

אביגל כספי: תיקון תקנה 35 4.

אביגל כספי: בתקנה 35 לתקנות העיקריות, אחרי פסקה (14ב) יבוא: (14ג) העולה להפלגת נופש חוזרת בישראל מבלי שקיבל תוצאה שלילית לפי תקנה 32 ב'.

אביגל כספי: פה בעצם עשינו שינוי כדי שזה יתפוס את שתי סוגי הבדיקות השונות ושני טווחי הזמן השונים.

אביגל כספי: (14ד) העולה להפלגת נופש כאמור בתקנה 32ג(א), אף על פי שלא נתקיימו בו הוראות התקנה האמורה; (14ה) שוהה בהפלגת נופש חוזרת או נכנסת, מבלי שיש לו אישור כאמור בתקנת משנה 32ג(ג); (14ו) מפעיל הפלגת נופש חוזרת היוצאת מישראל שהתיר לאדם לעלות להפלגה כאמור בנמל בישראל מבלי שאותו אדם הציג לו אישור על תוצאה כאמור בתקנה 32 ב או מפעיל הפלגת נופש חוזרת או נכנסת שהתיר לאדם להפליג מבלי שהציג לו אישור כאמור בתקנת משנה 32ג(ג).

טל פוקס: אלו העבירות שחלות לפי התקנות האלה, לפי החובות האלה, בעצם החובות שמופללות זה החובה להיבדק ולבדוק את הבדיקה, והחובה למלא הצהרת בריאות ולבדוק את הצהרת הבריאות, שאר החובות לא מופללות.

אביגל כספי: תיקון תקנה 36 5.

אביגל כספי: בתקנה 36 לתקנות העיקריות –

אביגל כספי: בפסקה (1), במקום "נוסע" יבוא "אדם" ובמקום "ומפעיל אווירי" יבוא "מפעיל הפלגת נופש ומפעיל אווירי"

אביגל כספי: במס"ד (11) בכל מקום במקום "2,500" יבוא "1,000";

משנה יבוא: "(א1) לעניין העבירה המנויה במס"ד (11) בטבלה בתקנת משנה (א) – לא יוטלו קנסות מנהליים בשל אותה טיסה בסכום כולל העולה על 5,000 שקלים.

משנה יבוא: " טל אם תוכלי כמה מילות הסבר על התקנות.

טל פוקס: מבחינת העבירות המנהליות, העבירה המנהלית היא באמת על לא להיבדק, ולשהות בלי בדיקה, ועל לא למלא טופס הצהרת בריאות ולשהות בעצם על הספינה בלי אישור על הטופס, ולא לבדוק ולהתיר לעלות בלי הדברים האלו, כאשר אלו הדברים מלבד מה שאפשר לקבוע עבירה מנהלית נקבע כעבירה מנהלית מבין העבירות הפליליות.

טל פוקס: לעניין האגרה, בעצם לבקשת רת"א בגלל סכומים מאוד גבוהים שנקבעו לגבי קנסות על מפעילים אוויריים, שהצטברו לכדי סכומים מאוד גבוהים, נקבעה כאן תקרה של 5,000 לטיסה, על אי בדיקת טופס.

טל פוקס: זה לא חל על הפלגות.

טל פוקס: תיקון תקנה 41 6.

טל פוקס: בתקנה 41 לתקנות העיקריות, במקום הסיפא החל במילים "כ"ה באדר ב' התשפ"ב (28 במרס 2022) יבוא "ח באייר התשפ"ב (9 במאי 2022)".

טל פוקס: תיקון התוספת 7.

טל פוקס: בתוספת השנייה לתקנות העיקריות – השנייה

פסקה יבוא: "(4) פרטי הטיסה או ההפלגה לפי העניין:

פסקה יבוא: מספר הטיסה או ההפלגה;

פסקה יבוא: תאריך ההמראה או ההפלגה;

פסקה יבוא: בחלק ב' בכותרת במקום "לנוסע נכנס" יבוא "לאדם הנכנס לישראל"

פסקה יבוא: זה תיקונים קטנים שנערכו כדי להתאים את התוספת לשינויים שנערכו מוקדם יותר בתקנות.

פסקה יבוא: תחילה 8.

פסקה יבוא: תחילתן של תקנות אלה ביום כ"ו באדר ב' התשפ"ב (29 במרס 2022).

מיכאל ביטון: תודה רבה סיימנו, צריך להצביע מצביעים.

מיכאל ביטון: בעד – פה אחד

מיכאל ביטון: נמנעים – אין אושרה התקנה בתוקף, היא תחודש בעוד 42 יום.

מיכאל ביטון: אנחנו מאחלים לכל החברות Msc, רויאל קריביאן, מנו ספנות וכל חברה אחרת שחוזרת לפעול, מאחלים לכם שיט בטוח, בריא, וללקוחות שלכם שיהיה להם קצת נופש, וקצת רווחה אחרי שנתיים קשות של קורונה, חג שמח, תודה רבה.